कांग्रेस के वरिष्ठ नेता विवेक तन्खा ने की प्रधानमंत्री मोदी की तारीफ

भोपाल. मध्यप्रदेश में कांग्रेस के वरिष्ठ नेता और राज्यसभा सांसद विवेक तन्खा ने प्रधानमंत्री नरेंद्र मोदी की तारीफ की। उन्होंने एक ट्वीट में कहा कि उत्तर प्रदेश के प्रयागराज का प्रधानमंत्री ने कायाकल्प कर दिया है। पीएम मोदी से जबलपुर के कायाकल्प की अपेक्षा है।

विवेक तन्खा ने ट्वीट में कहा कि कुछ दिन पहले उन्हें प्रयागराज जाने का मौका मिला था। कुम्भ के कारण उसका रूप ही बदल गया। अच्छी सड़कें, फ़्लाइओवर, हवाईअड्डा, रेलवे स्टेशन सब कुछ बदला नजर आया। तन्खा ने कहा कि जबलपुर को भी ऐसे कायाकल्प की जरूरत है। लोकसभा चुनाव में तन्खा जबलपुर से कांग्रेस प्रत्याशी थे। वे भारतीय जनता पार्टी के प्रत्याशी और प्रदेश अध्यक्ष राकेश सिंह से चुनाव हार गए थे।